Il-Prim Ministru Joseph Muscat u l-Prim Ministru Taljan Matteo Renzi inawguraw l- interconnector bejn Malta u Sqallija. Waqt l-inawgurazzjoni fil-Magħtab, il-Prim Ministru ta' Malta qal li minkejja l-isfidi, il-globalizazzjoni għenet lill-pajjiż biex ikompli jikber minkejja n-nuqqas ta' riżorsi naturali. Kompla jgħid li dan hu pass biex il-Mediterran ma jibqax jitqies bħala baħar ta' qerda iżda wieħed ta' tama, li jgħaqqad l-Ewropa. Tenn jgħid li diġa' qed jaħdmu fuq interconnector ieħor li jopera bil-gass bejn Malta u l-Italja, u li ladarba s-sitwazzjoni fl-Afrika ta' Fuq tikkalma, jibdew isiru taħdidiet ma' proġetti hemm ukoll. Dr Muscat irringrazzja lill-eks-Prim Ministru Lawrence Gonzi talli kien l-ewwel wieħed bil-viżjoni għall-interconnector. Il-Prim Ministru Taljan Matteo Renzi kompla jisħaq li l-interconnector mhux sempliċiment proġett tekniku, iżda wieħed kulturali li jkompli jsaħħaħ l-ekonomija. Sostna li dan hu żmien li nibnu pont u mhux inġibu l-firda fl-Ewropa. Temm jgħid li dan hu investiment għall-futur tal-Ewropa u li l-ħolma saret realtà. Il-Ministru għall-Enerġija Konrad Mizzi wkoll żied jgħid li dan hu proġett li juri r-relazzjoni bejn żewġ pajjiżi u li l-Unjoni Ewropea għandha tikkunsidra proġetti mhux biss ma' pajjiżi Ewropej, iżda wkoll ma' pajjiżi tat-tielet dinja. Ritratt tal-Prim Ministru Joseph Muscat, il-Prim Ministru Matteo Renzi u l-eks-Prim Ministru Lawrence Gonzi (DOI – Reuben Piscopo) .td_uid_3_5ee4e9a403626_rand.td-a-rec-img{text-align:left}.td_uid_3_5ee4e9a403626_rand.td-a-rec-img img{margin:0 auto 0 0} #td_uid_4_5ee4e9a403abd .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/IMG_3553-80x60.jpg) 0 0 no-repeat}#td_uid_4_5ee4e9a403abd .td-doubleSlider-2 .td-item2{background:url(https://cdn.newsbook.com.mt/wp-content/uploads/2018/05/IMG_3570-80x60.jpg) 0 0 no-repeat}#td_uid_4_5ee4e9a403abd .td-doubleSlider-2 .td-item3{background:url(https://cdn.newsbook.com.mt/wp-content/uploads/2018/05/nterconnector_-80x60.jpg) 0 0 no-repeat} 1 minn 3